钦定古今图书集成/明伦汇编/氏族典/第590卷 > 《唐书》 > 《宰相世系表》
## 钦定古今图书集成/明伦汇编/氏族典/第590卷 > 《唐书》 > 《宰相世系表》

欧阳氏出自姒姓。夏少康庶子封于会稽，至越王无
彊，为楚所灭。无彊子蹄更封于乌程欧馀山之阳，为
欧阳亭侯，遂以为氏。后有为涿郡太守，子孙或居渤
海。晋顿丘太守建为赵王所杀。兄子质，字纯之，居长
沙临湘。七世族孙景达，字敬远，齐本州治中，生荔浦
命僧宝，字士章。僧宝生梁阳山穆公𬱟，字靖世。𬱟二
子：纥、约。

欧阳氏宰相一人通